На 23 октомври 1903 година е избран и на 16 ноември 1903 година е ръкоположен за неврокопски митрополит в катедралния храм „Св. св. Теодор Тирон и Теодор Стратилат“ в Сяр. Ръкополагането е извършено от митрополит Григорий Серски в съслужение с митрополит Панарет Елевтеруполски и епископ Партений Поленински. Заема катедрата в началото на гръцко-българския въоръжен сблъсък в Македония и активно подпомага гръцките андартски чети. На 22 август 1906 година е избран за мелнишки митрополит, но отказва да приеме назначението и на 2 септември с писмо моли Патриаршията да се отмени прехвърлянето му и да остане неврокопски. Умира на 3/15 август 1907 година.